钦定古今图书集成/明伦汇编/闺媛典/第045卷 > 梁纬妻辛氏
## 钦定古今图书集成/明伦汇编/闺媛典/第045卷 > 梁纬妻辛氏

按《晋书列女传》：梁纬妻辛氏，陇西狄道人也。纬为散
骑常侍，西都陷没，为刘曜所害。辛氏有殊色，曜将妻
之。辛氏据地大哭，仰谓曜曰：“妾闻男以义烈，女不再
醮。妾夫已死，理无独全。且妇人再辱，明公亦安用哉！
乞即就死，下事舅姑。”遂号哭不止。曜曰：“贞妇也，任之。”
乃自缢而死。曜以礼葬之。